mieliepap | Mieliemeel, kookwater en 'n knippie sout | Page 2
•5 September, 2008 • 2 Comments
ons korrupte waghond
•4 September, 2008 • 6 Comments
soos ek seker is meeste van julle weet, is een van my pyne in die lewe demokrasie en hoe dit nie werk nie, en hoe ons nie omgee dat dit nie werk nie.
Een van die belangrikste eienskappe van ‘n goeie demokrasie is klaarblyklik ‘n vry pers/media. Die pers is veronderstel om ‘n hele paar funksies te vervul. Die belangrikste funksie van die pers in ‘n gesonde demokrasie is, myns insiens: om die publiek in te lig. Indien hierdie funksie goed vervul word, volg die volgende natuurlik:
die politici se doen en late (verkieslik professioneel en nie persoonlik nie) is in die publieke sfeer.
die toestand van dienslewering, reg oor die verteenwoordigde area is in die publieke sfeer
korrupsie is in die publieke sfeer
misdaadvlakke is in die publieke sfeer
gebruik van van die belastingbetaler se geld is in die publieke sfeer
opleidingsinstansies se performance is in die publieke sfeer
Dit is als redelik logies en almal knik instemmend, nou.
Goed, hier is die probleem: Wie moet betaal vir die pers ?
Koms ons kyk na 3 opsies:
Die staat betaal vir die media. Dit is die ou model, wat nog steeds in baie lande gevolg word, dink aan SABC, BBC etc. Hier gebruik die staat van hulle geld, i.e. belasting geld, om die (staats) media aan die gang te hou. Dit vat nie lank nie, om te besef dat daar ‘n aaklige belange konflik hier ontstaan, die staat besluit wat gepubliseer word, wat beteken die inligting is “verwerk” voor die man op straat dit hoor. Dink Zimbabwe, dink apartheidsera. Een van die goed wat demokratiese lande nou doen is om net geld af te staan aan die staatsmedia, en om sodoende onafhanklikheid te kry, maar weereens, as jy kan besluit hoeveel die media ontvang, kan jy hulle throttle en hulle sal nie die hand byt wat hulle voer nie.
Adverteerders betaal vir die pers. ‘n Groot ontwikkeling in die moderne media, is die gratis dagblaaie wat sulke stukkies nuus en stukke advertensie bevat. Die nuus wat deurskemer, is ongelukkig of so dun gesmeer dat die substans het nie, of dit basuin net die adverteerders se propaganda (dit gaan niks se wat hulle adverteerders, betalers, benadeel nie, of dit se maar net wat mense wil hoor, sleeze, sodat die mense dit sal optel en deurblaai en sodoende die advertensies sien.
Ek en jy betaal vir die pers. Dit voel my my dat ideologies hierdie die beste opsie is. Maar ongelukkig werk dit ook glad nie in die regte lewe nie. Die kruks lê in die feit dat wat mense wil lees en wat mense behoort te lees ligjare van mekaar is. Mense behoort goed te lees wat hulle genoegsaam inlig om goeie besluite (demokraties of ander) te kan neem en om ingeligde opinies oor aktuele sake te kan neem. Mense se ingeligdheid behoort die hoeksteen te wees van demokrasie en daarin lê ‘n reuse verantwoordelikheid – om jouself in te lig. Ongelukkig kan mense nie minder oomgee nie. Die gemiddelde mens blyk Die Son te wil lees. Die gemiddelde mens soek entertainment in die pers, nie opvoeding/opleinding/inligtingoordrag nie. Dit is basiese ekonomie, die mense betaal vir die koerant, so gee vir hulle wat hulle wil hê: voer die varke, soos iemand onlangs op wordpress gese het.
Natuurlik is baie min stelsels van “pers” ooit net 1 van die bogenoemde. TV sal staat en/of advertensie wees, koerante sal advertensie en/of verbruiker befonds wees, radio sal staat en/of advertensie wees. Dit werk seker die beste van die vier, maar dit het ook ‘n baie groot probleem en dit is polarisasie. Die natuurlike gevolg is maar weer dat daar liberale TV kanale/koerante/tydskrifte/radio stasies ens. gaan wees (Gardian, Sunday Independent, Jon Stewart), wat vir die liberale mense vertel wat hulle wil hoor en dieselfde vir die konservatiewe (Fox TV). Die liberale koerante gan die konserwatiewe politici aanval maak nie saak wat hulle se nie en die konserwatiewe TV kanale gaan die liberale teenstaan. Die Beeld en Rapport gaan vir die boertjies vertelhoe die land agteruitgaan en hoe Zuma die einde van ons land is, Star gaan vir die swart mense vertel dat wat hulle wil hoor.
En wat beteken dit op die ou einde van die dag ? Ons verdien nie om demokraties behandel te word nie. Ons gee ons demokratiese reg prys, omdat ons nie ingelig is nie, omdat ons bron van inligting, die vry pers, nie werk nie.
Hoe kry mens dit reg ? Ongelukkig dink ek die beste manier is om mense weer te laat besef hoeveel die vryheid wat ons het werd is, deur dit weg te neem.
•3 September, 2008 • 1 Comment
Weer aanlyn – uiteindelik
•3 September, 2008 • 2 Comments
Ons is nou Kambruggers
Ek en die moeder to be van my kind to be is weer aanlyn. Na die een broadband maatskappy ‘n maand gesukkel het om ons te verbind, het ons gister na ‘n nuwe maatskappy gegaan en ons is vandag aanlyn ! http://www.bethere.com is die beste ISP ooit !!!
Anyway. Cambridge is nogal bevange. Nou dat ek weer internet het, sal ek meer gereeld blog, belowe.
•9 August, 2008 • 7 Comments
Ek is vandag 30. My vrou is besig om my vrot te spoil. Lieflik. Het gister vir die Pommedare by die werk koeksisters gemaak, they like. Het ook gister vir die eerste keer in 17 jaar golf gespeel, so ek is seer vandag op nuwe plekke, en voel dus ook 30+.
Dit is darem lekker om vir ‘n dag stil te sit en te reflect, veral as (so mooi) iemand so mooi na jou kyk.
as die video nie werk nie, click hier.
My gunsteling geskenk is twee kaartjies na die SA vs Engeland eendag internasionaal op Lords !!!
•3 August, 2008 • 4 Comments